EkBass/fiwiki-20250220-pages-articles huggingface dataset:
FC Augsburg

300px|thumb|Rosenaustadion FC Augsburg on saksalainen jalkapalloseura, joka sijaitsee Augsburgissa. Kaudella 2021–2022 joukkue pelaa maan korkeimmalla sarjatasolla, Bundesliigassa. == Historia == Seura perustettiin 8. elokuuta 1907 nimellä Fußball-Klub Alemannia Augsburghttps://www.fcaugsburg.de/article/vor-110-jahren-als-fc-alemannia- gegruendet-2087. Vuonna 1921 nimeksi vaihdettiin BC Augsburg. Kun BC oli konkurssin partaalla, yhdistyi se yhdessä TSV Schwaben Augsburgin kanssa vuonna 1969 ja muodosti FC Augsburginhttp://www.fcaugsburg.de/cms/website.php?id=/index/verein/historie/newfilename/data_330.htm . Schwaben ei loppujen lopuksi ollutkaan tyytyväinen asemaansa, vaan perusti oman joukkueensa, joka on edelleenkin pystyssä. Tämän takia FC Augsburgin juurien ajatellaan olevan BC Augsburgissa eikä suinkaan TSV Schwabenissa. Seura pääsi 1960-luvulla pariksi kaudeksi 2. Bundesliigaan mutta ei pysynyt siellä pitkiä aikoja. Vasta 1970- ja 1980-luvulla joukkue onnistui olemaan pidempiä aikoja liigassa. Seura on kärsinyt talousvaikeuksista 2000-luvulla. Saksan jalkapalloliitto ei myöntänyt sille liigalisenssiä vuosina 2000 ja 2001, minkä takia se putosi Oberliga Bayerniin. Seura pääsi kaudeksi 2006–2007 2. Bundesliigaan yli 23 vuoden tauon jälkeen ja sijoittui ensimmäisenä kautenaan seitsemänneksi. Kaudella 2010–2011 se sijoittui Jos Luhukayn alaisuudessa 2. Bundesliigassa toiseksi ja nousi 1. Bundesliigaan. == Entisiä valmentajia == * 2003–2004 Armin Veh * 2008–2009 Holger Fach * 2009–2012 Jos Luhukay * 2012–2016 Markus Weinzierl * 2016 Dirk Schuster * 2016–2019 Manuel Baum * 2019–2020 Martin Schmidt * 2020–2021 Heiko Herrlich * 2021–2022 Markus Weinzierl * 2022–2023 Enrico Maaßen == Lähteet == == Aiheesta muualla == * Virallinen kotisivu Luokka:Saksalaiset jalkapalloseurat Luokka:Baijerin jalkapallo Luokka:Augsburgin urheilu Luokka:Vuonna 1907 perustetut urheiluseurat
Janne Mursu

Juho (Janne) Mursu () oli suomalainen jääkärivääpeli ja Viron armeijan vänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse- joella vuonna 1916. Myöhemmin hän osallistui Suomen sisällissotaan ryhmänjohtajana ja Viron vapaussotaan vänrikkinä Pohjan Poikani rykmentissä.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Mursun vanhemmat olivat maanviljelijä Antti Mursu ja Ida Höyhtyä. Hänet vihittiin avioliittoon vuonna 1927 Anna Matilda Dahlin kanssa. Hän kävi kansakoulun. ==Jääkärikausi== Mursu työskenteli maanviljelijänä Iissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 8. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Mursu astui Suomen armeijan palvelukseen jefreitteriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ryhmänjohtajaksi 4. Jääkärirykmentin 8. jääkäripataljoonan 3. komppaniaan. Hän osallistui sisällissodan taisteluihin Raudussa. ==Sisällissodan jälkeinen aika== Mursu palveli sisällissodan jälkeen komppanianvääpelinä 1. Krenatöörirykmentin 3. Oulun pataljoonan 4. komppaniassa ja myöhemmin Tampereen vartiopataljoonan l. komppaniassa. Hänet siirrettiin 8. lokakuuta 1918 Lapin ryhmän II pataljoonaan. Armeijasta Mursu erosi 24. syyskuuta 1919 ja liittyi Viron vapaussotaan joukkueenjohtajaksi Pohjan Poikain rykmentin II pataljoonan 6. komppaniaan. Hän osallistui Viron vapaussodan taisteluihin Valkissa, Marienburgissa ja Petserin rintamalla. Viron vapaussodasta palattuaan hän astui takaisin armeijan palvelukseen 10. huhtikuuta 1922 ja hänet sijoitettiin Salmin rajavartioston 5. komppaniaan, jossa hän toimi koulutusaliupseerina. Armeijasta hän erosi lopullisesti 3. maaliskuuta 1923 ja työskenteli sen jälkeen maanviljelijänä Kuivaniemellä. Hänet haudattiin Yli-Iin Tannilan metsähautausmaalle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1930 kuolleet
Lohikosken kirkko

Lohikosken kirkko on Lohilahden kylässä sijaitseva entinen Sulkavan seurakunnan toinen kirkko, joka nyt kuuluu Savonlinnan seurakunnalle. Kirkko on rakennettu vuonna 1934. Kirkko sijaitsee Saimaan vesistön Lohilahden pohjukassa mäellä ympärillään kylän hautausmaa. == Kirkon synty == Lohilahtelaiset olivat käyneet kirkossa Sulkavalla pitäjän perustamisesta 1630-luvulta lähtien. He olivat pitäneet kiinni seurakuntayhteydestään myös pitäjän ollessa Turun rauhan jälkeen Ruotsin ja Venäjän valtakunnanrajan jakama siten, että Lohilahti kuului Venäjään. Päätös kirkon rakentamisesta tehtiin kirkkovaltuustossa vuonna 1930, mutta rakennustyöt käynnistyivät vasta neljän vuoden kuluttua. Kirkon ja kirkkotarhan suunnitteli arkkitehti Ilmari Virkkala. Kirkon sisällä on samaisen arkkitehdin tekemiä veistoksia ja alttaritaulu. Kirkko rakennettiin Hackman & Co:n lahjoittamalle tontille, ja kirkko vihittiin käyttöön 16. lokakuuta 1934. == Lohikosken kirkko == Kirkko on päätytorninen tiilikirkko. Kirkossa on päälaivan lisäksi lehteri. Kirkon suunnittelijana toimi arkkitehti Ilmari Wirkkala, jonka käsialaa ovat myös alttaritaulu Tulkaa minun Isäni siunatut sekä lehterin kaiteen kristillisiä symboleita kuvaavat maalaukset. Saarnatuolissa on kuvanveistäjä Tapio Wirkkalan veistos Jeesus siunaa lapsia. Kirkossa on kuorissa vuonna 1981 hankitut Hans Heinrichin urkurakentamon valmistamat kahdeksanäänikertaiset urut. Lohikosken kirkossa pidetään messu noin kerran kuukaudessa. Kirkko palvelee myös lähistön Savonlinnan ja Puumalan puoleisten kylien (Kiviapaja, Lieviskä) asukkaita. == Lähteet == Luokka:Etelä-Savon kirkkorakennukset Luokka:Suomen kivikirkot Luokka:Sulkava
Ilkka Saarela

Ilkka Saarela (s. 16. maaliskuuta 1983 Laitila) on suomalainen entinen jääkiekkoilija joka pelasi viimeisen kautensa 2008–09 Mestiksen TuTossa. Saarela on Lukon kasvatti ja onkin pelannut suurimman osan junioriurastaan Lukon juniorijoukkueissa. Hän on pelannut myös kaksi SM-liigaottelua kaudella 2003–2004. Kaudeksi 2004–2005 Saarela siirtyi Kouvolaan ja KooKoohon jossa pelasi kolme vuotta ennen kuin siirtyi Kiruna IF:n kautta TuToon. Ilkan isoveli on jääkiekkoilija Pasi Saarela. Veljekset pelasivat samassa ketjussa Lukossa kaudella 2003–2004, sentterinä ketjussa pelasi Quinn Hancock. Veljensä kautta Saarela onkin saanut lempinimen "Laitilan nuorempi kaurajätti". Veljensä innoittamana Saarela on myös valinnut pelinumerokseen 52. Saarela on valmentanut TuTon A-junioreita ja valmentaa nykyisin Kaarinan HC Indiancin edustusjokkuetta, joka pelaa Suomi-sarjaa. Hän on lopettanut aktiivisen peliuransa. ==Lähteet== * * Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Porin Tarmo

Porin Tarmo on 20. lokakuuta 1908 perustettu porilainen urheiluseura. Sen lajivalikoimaan kuuluvat keilailu, pyöräily, triathlon, voimistelu ja yleisurheilu. Aiemmin seurassa on harrastettu myös muun muassa hiihtoa, nyrkkeilyä, taitoluistelua, tanssia ja suunnistusta. Seuran menestyneimmät urheilijat ovat pyörätuolikelaaja Leo-Pekka Tähti, pyöräilijä Lotta Lepistö, pikajuoksija Kimmo Saaristo ja keihäänheittäjä Taina Kolkkala. Muita mainitsemisen arvoisia ovat muun muassa pikajuoksijat Harri Kivelä, Hannu Mykrä, Mikko Karppi, Teemu Kangas ja Aila Haikkonen, keskimatkojen juoksijat Eila Mikola, Petri Hänninen ja Wilson Kirwa, kestävyysjuoksija Jukka Toivola sekä 1920-luvun painin olympiaedustaja Toivo Pohjala. Porin Tarmon nyrkkeilijöistä Suomen-mestaruuden ovat voittaneet Arvo Salo 1943–1945 (yli 81 kg), Ennu Vesalainen 1960–1961 (67 kg), Matti Luojukoski 1962 (yli 81 kg) sekä Kalevi Takala 1964 (71 kg) ja 1967 (75 kg). Kansanedustaja Mikko Elo pitää yhä hallussaan seuraennätystä P14-sarjan 60 metrillä ajalla 7,4http://www.porintarmo.fi/yleisurheilu/ennatykset/seuraenn_pikaj.html ja kuulassa tuloksella 15,79 vuodelta 1957http://www.porintarmo.fi/yleisurheilu/ennatykset/seuraenn_heitot.html . Jalkapallomaalivahti Marko Rajalalla on nimissään P10-sarjan kolmiloikkaennätys 9,51 vuodelta 1980http://www.porintarmo.fi/yleisurheilu/ennatykset/seuraenn_hypyt.html . == Lähteet == == Aiheesta muualla == *Seuran kotisivut Luokka:Suomalaiset yleisurheiluseurat Luokka:Porilaiset urheiluseurat Luokka:Suomalaiset pyöräilyseurat Luokka:Vuonna 1908 perustetut urheiluseurat
Lahnajärvi (Salo)

* Lahnajärvi, järvi Salossa * Lahnajärvi, kylä Salossa Luokka:Järvien täsmennyssivut
Reginald Fessenden

Reginald Aubrey Fessenden (6. lokakuuta 1866 East Bolton, Quebec – 22. heinäkuuta 1932 Bermuda)Reginald Aubrey Fessenden oli kanadalainen keksijä. Vuonna 1900 Fessenden pystytti Washingtonissa Potomac-joessa sijaitsevalle Cobb Islandille kaksi 50 jalan korkuista lähetysmastoa, joiden välillä hän lähetti ensimmäisenä ihmisenä puhetta radion välityksellä 23. joulukuuta samana vuonna. Lähetysmatka oli mailin mittainen, ja ensimmäinen lähetetty viesti oli ”One, two, three, four. Is it snowing where you are Mr. Thiessen? If it is, telegraph back and let me know.” () Tammikuussa 1906 Fessenden sai aikaan ensimmäisenä kaksisuuntaisen sähkötysyhteyden Atlantin yli Brant Rockiin Massachusettsiin ja Machrihanishiin Skotlantiin rakennettujen 400 jalan korkuisten lähetinmastojen välillä. Saman vuoden marraskuussa asemien välillä välitettiin ensimmäistä kertaa ääntä valtameren yli. Tämä tapahtui tosin vahingossa, sillä Brant Rockista tehty lähetys oli tarkoitettu vastaanotettavaksi 11 mailin päässä sijaitsevalla Plymouthin radioasemalla ja se sisälsi Fessendenin apulaisen herra Steinin sinne välittämiä generaattorin käyttöohjeita. Jouluaattona 1906 kello 9 alkaen Fessenden lähetti ensimmäisen yleiseen vastaanottoon tarkoitetun radiolähetyksen käyttäen Brant Rockin lähetysasemaa. Lähetys vastaanotettiin useilla United Fruit Companyn laivoilla Karibianmerellä ja eri puolilla Atlanttia. Fessendenin pitämän puheen lisäksi se sisälsi muun muassa musiikkia, jota Fessenden soitti fonografilla, ja hän itse esitti viululla kappaleen Oi jouluyö. Fessendenin lisäksi ohjelmassa esiintyivät myös hänen vaimonsa Helen, sihteeri neiti Bent ja herra Stein. Fessendenin muihin keksintöihin kuuluivat muun muassa radioaaltoihin perustuva etäisyysmittari, jota voidaan pitää nykyisen tutkan edeltäjänä. Fessenden tutki myös heterodyyni-ilmiötä jossa eri taajuuksia epälineaarisesti sekoittamalla saadaan aikaan taajuuksien summa- ja erotustaajuudet. Hänen aikanaan radiotaajuiset oskillaattorit eivät olleet erityisen tarkkoja eikä heterodyyniin perustuva tekniikka saanut tuolloin suurta suosiota. Nykyään tilanne on kokonaan toinen. ==Lähteet== ==Aiheesta muualla== Luokka:Kanadalaiset henkilöt Luokka:Radion varhaiset kehittäjät Luokka:Vuonna 1866 syntyneet Luokka:Vuonna 1932 kuolleet
Colby O

Colby O on yhdysvaltalaisen R&B-artisti; Colby O'Donisin ensimmäinen studioalbumi, jonka julkaisi 16. syyskuuta 2008 Geffenin alainen laulaja Akonin perustama Kon Live -yhtiö. Albumi debytoi Yhdysvalloissa Billboard 200 -listan sijalla 41. == Kappaleet == # # # # # # # # # # # # # # # # What You Got (feat. Akon), akustinen versio) == Arvostelut == * Allmusic: Allmusic review == Lähteet == Luokka:Vuoden 2008 esikoisalbumit Luokka:Yhdysvaltalaiset R&B-albumit; Luokka:Yhdysvaltalaiset popalbumit
Možgan piiri

Možgan piiri (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 1 988 neliökilometriä ja vuoden 2010 väestönlaskennassa asukkaita oli 28 293. Piiri sijaitsee Udmurtian lounaisosassa. Pohjoisessa se rajoittuu Uvan ja lännessä Malaja Purgan piireihin, kaakossa Tatarstaniin, etelässä Alnašin ja Grahovon piireihin, lännessä Kiznerin ja luoteessa Vavožin piireihin. Hallinnollinen keskus on Možgan kaupunki, joka ei kuulu piirin yhteyteen, vaan muodostaa erillisen 47 961 asukkaan kaupunkipiirikunnan. Možgan piiriin kuuluu 19 maalaiskuntaa. Alue käsittää Možgan ylängön keskiosan. Huomattavin joki on Vala. Pinta-alasta 52 % on maatalousmaata ja 41 % metsää. Hyötykaivannaisista taloudellista merkitystä on kalkkikivellä. Piirin kautta kulkee Kazanin ja Agryzin välinen rautatie sekä Moskovan–Vladimirin–Nižni Novgorodin–Ufan välinen M7-valtatie. Piirikeskuksesta on matkaa tasavallan pääkaupunkiin Iževskiin 93 kilometriä. Väestöstä 64,3 % on udmurtteja, 30,3 % venäläisiä ja 3,3 % tataareja. Seudun teollisuus on keskittynyt Možgan kaupunkiin. Piirin alueella teollisuutta on vähän. Maatalous on erikoistunut maidon ja lihan tuotantoon sekä viljan, perunan ja pellavan viljelyyn. ==Lähteet== ==Aiheesta muualla== * Možgan piirin sivusto * Možgan piiri Udmurtian valtioneuvoston sivustolla * Možgan piiri Den-uutistoimiston sivustolla Luokka:Udmurtian piirit
Porin Yleisurheilu

Porin Yleisurheilu on 5. elokuuta 1998 perustettu porilainen yleisurheiluseura. Seuran menestyneimpiä urheilijoita ovat seitsenottelija Tiia Hautala, keihäänheittäjä Taina Kolkkala, moukarinheittäjät Marko Wahlman ja Lasse Luotonen, kiekonheittäjä Juha Lahdenranta, pika-aitajuoksija Nooralotta Neziri ja keskimatkojen juoksija Tommi Sundell. ==Lähteet== ==Aiheesta muualla== *Seuran kotisivut Luokka:Suomalaiset yleisurheiluseurat Luokka:Porilaiset urheiluseurat Luokka:Vuonna 1998 perustetut urheiluseurat Luokka:Suomen Työväen Urheiluliiton jäsenseurat
Esko Ranto

Esko Kalevi Ranto (s. 17. heinäkuuta 1957 Kärsämäki) on suomalainen urheiluvaikuttaja, poliitikko ja yritysjohtaja. Helmikuusta 2010 alkaen hän on ollut Demokraatti-lehteä kustantavan Kustannus Oy Demarin toimitusjohtaja. Ranto aloitti 1. helmikuuta 2015 Suomen opetus- ja kulttuuriministeriön nuoriso- ja liikuntapolitiikan osaston ylijohtajana. ==Ura== Ranto valmistui ylioppilaaksi vuonna 1976 ja aloitti samana vuonna opinnot Helsingin yliopistossa. Hän opiskeli hallinto-oppia, kansantaloustiedettä, tilastotiedettä ja tiedotusoppia valmistuen maisteriksi vuonna 1981. Vuonna 1994 hän valmistui työn ohessa valtiotieteen lisensiaatiksi. Työelämään Ranto siirtyi vuoden 1980 alussa. Hän toimi vuosina 1980–1983 Suomen Työväen Urheiluliiton (TUL) Saimaan piirin toiminnanjohtajana Lappeenrannassa. Vuonna 1983 hän siirtyi TUL:n keskustoimistoon järjestöpäälliköksi. Vuosina 1989–1993 hän oli liiton urheiluosaston päällikkö. Vuosina 1994–1995 Ranto työskenteli Suomen Liikunnan ja Urheilun (SLU) tutkimus- ja kehityspäällikkönä. Vuodet 1995–1998 hän työskenteli Helsingin liikuntatoimenjohtajana ennen siirtymistään TUL:n pääsihteeriksi, jona hän toimi vuosina 1998–2009. Lokakuussa 2009 Ranto valittiin Kustannus Oy Demarin toimitusjohtajaksi. Hän aloitti tehtävässä helmikuussa 2010. ==Politiikka== Puoluetaustaltaan Ranto on sosialidemokraatti. Hän kasvoi työläisperheessä, jonka isä oli työväenyhdistyksen puheenjohtaja. Opiskeluaikanaan Ranto vaikutti opiskelijapolitiikassa ja oli opiskelijoiden sosialidemokraattisen yhdistyksen puheenjohtaja vuosina 1978–1979. Vuosina 2007–2012 Ranto toimi Uudenmaan Sosialidemokraattien puheenjohtajana. Aiemmin hän oli muun muassa SDP:n Vantaan kunnallisjärjestön puheenjohtaja ja puolueen puoluevaltuuston jäsen. Ranto pyrki vuonna 2008 SDP:n puoluesihteeriksi, mutta tehtävään valittiin kesäkuun puoluekokouksessa Ari Korhonen, joka toimi ennen valintaansa puolueen Varsinais-Suomen piirijärjestön puheenjohtajana. Korhonen sai puoluesihteerivaalin toisella kierroksella 177 ääntä ja Ranto 172. Vuoden 2012 presidentinvaaleissa Ranto oli Paavo Lipposen kampanjapäällikkö. Ranto oli Vantaan kaupunginhallituksen jäsen vuosina 2013–2014. ==Urheilu== Ranto on entinen SM-tason juoksija ja oman urheilu-uransa päättymisen jälkeen hän on harrastanut yleisurheiluvalmennusta. Hän on vantaalaisen urheiluseuran Rekolan Raikkaan yleisurheilujaoston puheenjohtaja.Yleisurheilujaosto rekolanraikas.fi. Ranto oli valtion liikuntaneuvoston varapuheenjohtaja kaudella 2011–2015. ==Yksityiselämä== Ranto on naimisissa ja hänellä on kaksi aikuista lasta. Hän asuu Vantaalla. == Lähteet == == Aiheesta muualla == *Esko Rannon verkkosivut Luokka:Suomen Sosialidemokraattisen Puolueen poliitikot Luokka:Suomalaiset urheiluvaikuttajat Luokka:Vantaan kaupunginvaltuutetut Luokka:Vuonna 1957 syntyneet Luokka:Elävät henkilöt
Preeriaturpiaalit

Preeriaturpiaalit, aikaisemmalta nimeltään preeriakiurut (Sturnella) on turpiaalien heimoon kuuluva varpuslintusuku. Preeriaturpiaalien sukuun kuuluu BirdLifen mukaan 2 lajia. == Ulkonäkö ja koko == Preeriaturpiaalit ovat noin 20–28 sentin pituisia, terävänokkaisia ja pulleita lintuja. Ne ovat selkäpuolelta on ruskeita ja valkoviiruisia, vatsapuoli on kirkkaankeltainen ja sillä on suuri musta V-kuvio. Preeriaturpiaaleilla on kermanvalkoinen silmäkulmanjuova ja niiden lyhyen pyrstön reunasulat ovat valkoiset. == Levinneisyys ja elinympäristö == Preeriaturpiaalia (Sturnella magna) tavataan Itä-Kanadasta Brasiliaan ulottuvalla alueella, huilupreeriaturpiaalia (Sturnella neglecta) puolestaan Länsi-Kanadan ja Meksikon välisellä alueella. Jälkimmäistä on myös istutettu Havaijille. Preeriaturpiaalien elinympäristöä ovat avomaat, erityisesti niityt, ruohikot ja laitumet, sekä harvat, valoisat metsät. Preeriaturpiaalit elävät talvisin parvina. == Elintavat == Preeriaturpiaalit ovat reviirilintuja, ja koiraat ilmaisevat puolustettavan alueensa laulamalla joko korkeilla paikoilla tai ilmassa. Niiden taistelut ovat enimmäkseen rituaalimaisia ja yleensä tunkeileva lintu pakenee, mutta esiintyy myös raivoisia tappeluita, jotka voivat johtaa toisen kilpailijan vakavaan vahingoittumiseen ellei kuolemaan. Preeriaturpiaalit ovat usein moniavioisia, ja koiraalla on tyypillisesti kolme pesivää naarasta reviirillänsä. Preeriaturpiaalin pesä on maakuoppa, jota peittävät sen ympärillä kasvavat ruohotuppaat. Pesämalja sidotaan yhteen ruohoista ja juurista ja se vuorataan hienoilla aineksilla kuten jouhilla. Munat ovat valkoisia tai hyvin vaaleanvihreitä, ruskea- tai purppuratäpläisiä, ja niitä on pesyeessä yleensä viisi. Naaras hautoo niitä yksin noin kahden viikon verran, ja kuoriuduttuaan poikaset pysyvät pesässä 11 vuorokautta. Joskus myös koiras ruokkii poikasia. Preeriaturpiaalit oleilevat maassa, syöden pääasiassa selkärangattomia, mutta tarvittaessa ne syövät myös jyviä ja siemeniä. == Lajit == * Huilupreeriaturpiaali (Sturnella neglecta) * Preeriaturpiaali (Sturnella magna) == Lähteet == == Aiheesta muualla == * ITIS: Sturnella Luokka:Turpiaalit
Mardin

Mardin on Turkin Mardinin maakunnan pääkaupunki. Se sijaitsee maan kaakkoisosassa Diyarbakırin eteläpuolella lähellä Syyrian rajaa. Kaupungissa on arviolta 88 768 asukasta (vuonna 2017). == Lähteet == == Aiheesta muualla == Luokka:Turkin kaupungit Luokka:Mardinin maakunta
Henry M. Morris

Henry Madison Morris (6. lokakuuta 1918 – 25. helmikuuta 2006) oli yhdysvaltalainen nuoren Maan kreationisti. Hänet muistetaan lukuisista evoluutioteoriaa ja luomisoppia kritisoivista kirjoistaan. Eräs niistä oli The Genesis Flood (1961), jonka hän kirjoitti yhdessä John C. Whitcombin kanssa. Morris myös perusti Institute for Creation Researchin, jonka johdossa on nykyisin hänen poikansa John D. Morris. Dallasissa, Teksasissa syntynyt Morris oli varsinaiselta ammatiltaan insinööri. Hänestä tuli tekniikan tohtori vuonna 1950 ja työskenteli eri yliopistoilla. Morrisin tieteenala oli hydrauliikka, josta hän myös julkaisi. == Lähteet == == Aiheesta muualla == * The Institute for Creation Research: Man of Science, Man of God: Henry M. Morris Luokka:Kreationistit Luokka:Yhdysvaltalaiset insinöörit Luokka:Vuonna 1918 syntyneet Luokka:Vuonna 2006 kuolleet
Songkran

Songkran () on vanhan ajanlaskun mukainen thaimaalainen uudenvuodenjuhla, jota vietetään edelleen 13–15. huhtikuutaAssumption University: The Songkran Festival, haettu 13.4.2009 "Songkran is a Thai traditional New Year which starts on April 13 every year and lasts for 3 days. Songkran festival on April 13 is Maha Songkran Day or the day to mark the end of the old year, April 14 is Wan Nao which is the day after and April 15 is Wan Thaloeng Sok which the New Year begins." vuoden kuumimpaan aikaan ennen sadekauden alkamista. Songkrania kutsutaan myös vesijuhlaksiAssumption University: The Songkran Festival, haettu 13.4.2009 "It is also known as the "Water Festival" as people believe that water will wash away bad luck.", ja sen viettoon kuuluvat olennaisesti karnevaalimainen, riehakas käytös ja vesisota, jolloin ohikulkijat kastellaan vedellä. Sosiaaliset tabut ja luokkarajat lievenevät songkranin ajaksi. Songkran on virallinen kansallinen vapaapäivä Thaimaassa. == Lähteet == Luokka:Thaimaalainen kulttuuri Luokka:Uudenvuodenjuhlat
Øystein Birkeland

Øystein Birkeland (24. lokakuuta 1962) on norjalainen sellisti. Hän on tunnettu eritoten kamarimuusikkona, joka hallitsee useita tyylilajeja, sekä lukuisista levytyksistään. == Koulutus == Birkeland on opiskellut Norjan valtiollisessa musiikkikorkeakoulussa sekä Heinrich Schiffin, Ralph Kirshbaumin, William Pleethin ja Ferenc Radosin oppilaana. == Ura == Birkeland on luonut monivuotisen uran kamarimuusikkona ja solistina, suuntautuen useisiin musiikin tyylilajeihin. Hän on toiminut solistina Oslon filharmonisessa orkesterissa, Norjan kamariorkesterissa, Moskovan radion sinfoniaorkesterissa, sekä Academy of St. Martin in the Fields -orkesterissa. Hän on toiminut solistitehtävissä eri puolilla maailmaa ja esiintynyt yhteistyössä useiden huippumuusikoiden ja kapellimestarien kanssa. Muun muassa Rolf Wallin, Ragnar Søderlind, Nils Henrik Asheim, Nicolay Apollyon, Kåre Kolberg ja Bendik Hofseth ovat säveltäneet Birkelandille omistettua musiikkia. Birgelandin instrumentti on Sparebanken NOR:in sponsoroima ja omistama, Francesco Ruggierin Cremonassa 1680 valmistama sello. == Tunnustukset == *Norjan säveltäjäliiton () Årets Utøver, 1995. == Levytyksiä == *Cello sonatas: Dmitri Šostakovitš, Alfred Schnittke, Sergei Prokofiev (Simax, 1994). Ian Brownin kanssa. *Maurice Ravel, Zoltán Kodály, Johan Halvorsen (Simax, 1995). Atle Sponbergin kanssa. *Dan Styffe, Double bass (Simax, 1999). Atle Sponbergin ja Gonzalo Morenon kanssa. *Sonatas & variations for piano and cello (Simax, 2000). Håvard Gimsen kanssa. *Frank Bridge ja Benjamin Britten (Simax, 2001). Vebjørn Anvikin kanssa *Dan Styffe, Revisited (Simax, 2003). Anne Hvedingin ja Gonzalo Morenon kanssa *Duo A corda (Birgitte Stærnes ja Martin Haug), Terzetto (MTG, 2005). *Thomas Tellefsen - chamber works (Simax, 2004). Einar Steen-Nøklebergin ja Atle Sponbergin kanssa *Nils Henrik Asheim, Orkan, tekster av Sigbjørn Obstfelder (Aurora, 2007). Anne-Lise Berntsenin ja Kjetil Skøienin kanssa == Lähteet == Luokka:Norjalaiset sellistit Luokka:Vuonna 1962 syntyneet Luokka:Elävät henkilöt
Howard Storm

Howard Storm (s. 15. toukokuuta 1947) on yhdysvaltalainen, joka työskenteli taiteen professorina Northern Kentucky Universityssa, kun vuonna 1985 kävi Pariisissa lähellä kuolemaa sairaustilan johdosta. Hän on puhunut kuolemanrajakokemuksestaan paljon julkisuudessa ja julkaissut siitä suositun kirjan My Descent Into Death. Kirjaan ihastui Anne Rice, joka jopa kirjoitti sitä varten esipuheen.Vampire author Rice gives lift to pastor's 'Descent' Ennen kokemustaan Storm oli vannoutunut ateisti ja uskontojen vastustaja. Kokemuksensa jälkeen hän kuitenkin kääntyi kristinuskoon, ja hänestä tuli United Church of Christin pastori.Near-death.com == Lähteet == Luokka:Kuolemanrajakokemukset Luokka:Yhdysvaltalaiset kirjailijat Luokka:Yhdysvaltalaiset papit Luokka:Vuonna 1947 syntyneet Luokka:Elävät henkilöt
Australia kesäolympialaisissa 1936

Australia osallistui Berliinin kesäolympialaisiin 1936 33 urheilijan joukkueella, joista 32 urheilijaa kilpaili olympialaisissa. Australian ainoan olympiamitalin Berliinistä voitti Jack Metcalfe, joka saavutti pronssia miesten kolmiloikassa tuloksella 15,50 metriä. Kisojen mitalitilastossa Australia sijoittui jaetulle 30. sijalle. Mitalien määrällä arvioituna Australian menestys Berliinissä oli heikoin sitten vuoden 1904 olympialaisten, jolloin maa oli jäänyt tyystin ilman mitaleita. == Mitalistit == === Pronssia === * Jack Metcalfe — Yleisurheilu, miesten kolmiloikka == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Atle Sponberg

Atle Sponberg (s. 17. lokakuuta 1964 Gjøvik, Norja) on norjalainen viulisti. == Koulutus == Sponberg on opiskellut Norjan valtiollisessa musiikkikorkeakoulussa Isac Schuldmanin johdolla sekä Amsterdamissa Herman Krebbersin oppilaana. Hän on myös osallistunut Isaac Sternin, Shlomo Mintzin, Henryk Szeryngin ja Mstislav Rostropovitšin mestarikursseille. == Ura == Sponberg edusti vuonna 1982 Pohjoismaita Eurovisionin kilpailussa Young musician of the Year. Hän sai Szeryng-palkinnon opiskeluaikanaan. Sponberg on Norjan Kringkastingsorkesteretin konserttimestari sekä Norjan kamariorkesterin johtaja. Hän on pitänyt useita solistikonsertteja esimerkiksi Bergenin Festspillenellä sekä Oslon kamarimusiikkijuhlilla. == Tunnustuksia == *Gammleng-palkinto 2006 klassisen musiikin luokassa *KORK-palkinto 2006 == Levytyksiä == *Tango for 3 (Kirkelig Kulturverksted, 1990). Juan José Mosalinin, bandoneon, Steinar Haugerudin, basso, ja Sverre Indris Jonerin, piano, kanssa *Gjøvik Sinfonietta (Bergen Digital Studio, 1995). Eva Knardahlin kanssa, joht. Rolf Bækkelund *Maurice Ravel, Zoltán Kodály, Johan Halvorsen (Simax, 1995). Øystein Birkelandin ym. kanssa. *Quietude, Norwegian Moods (Pro Musica, 2004). Gjøvik Sinfonietta. Norj. säveltäjiä. == Lähteet == Luokka:Norjalaiset viulistit Luokka:Vuonna 1964 syntyneet Luokka:Elävät henkilöt
Spydeberg

Spydeberg on entinen Norjan kunta Østfoldin läänissä. Sen rajanaapureita olivat lännessä Hobøl, pohjoisessa Enebakk, koillisessa Trøgstad, idässä Askim ja lännessä Skiptvet ja Våler. Korkein kohta oli nimeltään Spydeberg varde, 258 metriä merenpinnasta. Spydeberg oli Oslon alueen muuttovoittokuntia, josta on bussi- ja rautatieyhteydet pääkaupunkiin. Alue on etenkin lapsiperheiden suosiossa. Tammikuussa 2013 tehdyn väestönlaskennan mukaan Spydelbergin kunnassa oli 5 474 asukasta. Spydebergistä tuli vuonna 2020 osa uutta Indre Østfoldin kuntaa. == Lähteet == ==Aiheesta muualla== Luokka:Norjan entiset kunnat Luokka:Indre Østfold
RNA-replikaasi

RNA-replikaasi () on entsyymi, joka katalysoi RNA:n monistumista eli replikaatiota RNA-templaatista eli -mallista. Sen vastakohtana toinen RNA:ta syntetisoiva entsyymi, RNA-polymeraasi, valmistaa RNA:ta DNA:n mallin mukaan eli kopioi DNA:n emäsjärjestyksen RNA:n emäsjärjestykseksi. RNA-replikaaseja esiintyy useilla RNA-viruksilla, joilla ne osallistuvat transkriptioon ja genomin monistumiseen. Tunnettuja RNA-replikaasiproteiineja ovat muun muassa polioviruksen 3Dpol ja hepatiitti C-viruksen NS5b. RNA-replikaasientsyymejä esiintyy myös aitotumallisilla eliöillä, joilla ne osallistuvat RNA- interferenssiin toimimalla sitä säätelevien mikroRNA-molekyylien monistajina. == Lähteet == == Aiheesta muualla == Luokka:Transferaasit Luokka:RNA
Aremark

Aremark on Norjan kunta Østfoldin läänissä. Sen rajanaapureita ovat idässä Ruotsi, pohjoisessa Marker ja lännessä Rakkestad ja Halden. Kunnassa on noin 600 vapaa-ajan asuntoa. Vuoden 2023 alussa Aremarkissa oli 1 329 asukasta. Aremarkista tuli itsenäinen kunta vuonna 1837. Øymark erottui omaksi kunnakseen 1903. ==Kuvia== Aremark kirke.jpg|Aremarkin kirkko ==Tunnettuja henkilöitä== * Ole Hallesby (1879–1961), herätyssaarnaaja * Hieronymus Heyerdahl (1773–1847), pappi ja poliitikko == Lähteet == ==Aiheesta muualla== *
El Chaltén

El Chaltén on pieni vuoristokylä Argentiinan Patagoniassa. Se sijaitsee Río de las Vueltas -joen varrella, Santa Cruzin maakunnassa, aivan Los Glaciaresin kansallispuiston rajan tuntumassa. Sen lähellä sijaitsevat myös tunnetut Cerro Torren ja Cerro Fitz Royn vuorenhuiput. Los Glaciaresin kansallispuiston sekä näiden huippujen takia kylä on suosittu matkakohde retkeilijöiden ja vuorikiipeilijöiden keskuudessa. Kylä rakennettiin turismia varten vuonna 1985 ja on koko Argentiinan kylistä tuorein. El Calafate sijaitsee kylältä 213 kilometrin päässä etelässä. File:El_Chaltén_Village.jpg File:El_Chalten_from_south.jpg File:ElChaltenFitzRoy.jpg ==Lähteet== == Aiheesta muualla == Luokka:Argentiinan kylät Luokka:Santa Cruzin maakunta (Argentiina)
Eidsberg

Eidsberg on entinen Norjan kunta Østfoldin läänissä. Sen rajanaapureita olivat Østfoldissa Askim, Trøgstad, Marker, Rakkestad ja Skiptvet sekä Aurskog-Høland Akershusin läänissä. Kunnan läpi vei valtatie E18 ja kunnan hallintokeskus Mysenissä oli Østfoldbanenin itäisen linjan rautatieasema. Eidsberg perustettiin omaksi kunnakseen () 1837. Kunta jaettiin kahtia 1. heinäkuuta 1920, jolloin Mysen erosi omaksi kunnakseen. Mysen ja Eidsberg yhdistyivät uudestaan 1. tammikuuta 1961. Tammikuussa 2013 tehdyn väestönlaskennan mukaan Eidsbergin kunnassa oli 11 195 asukasta. Vuonna 2020 Eidsbergistä tuli osa uutta Indre Østfoldin kuntaa. ==Kuvia== Eidsbergkirkefraveien.jpg|Eidsbergin kirkko == Lähteet == ==Aiheesta muualla== Luokka:Norjan entiset kunnat Luokka:Indre Østfold
Rakkestad

Rakkestad on Norjan kunta Østfoldin läänissä. Sen rajanaapureita ovat lännessä Sarpsborg ja Skiptvet, pohjoisessa Indre Østfold, idässä Marker ja Aremark ja etelässä Halden. Rakkestadin hallintokeskus sijaitsee samannimisessä taajamassa, kunnan toinen taajama on Degernes, joka oli vuosina 1917–1964 itsenäinen kunta. Rakkestadin korkein kohta on Linnekleppen (325 metriä merenpinnasta). Kunta on eräs maan suurista maatalouspaikkakunnista. Vuoden 2023 alussa Rakkestadissa oli 8 371 asukasta. ==Media== Paikallislehti Rakkestad Avis ilmestyy torstaisin. ==Kuvia== Rakkestad sentum.jpg|Rakkestadin keskustaa Rakkestad kirke.jpg|Rakkestadin kirkko Befolkningsutvikling kommune 0128.svg|Rakkestadin väkiluvun kehitys vuosina 1951–2010. ==Tunnettuja henkilöitä== * Helga Eng (1875–1966), psykologi ja pedagogian professori * Gunder Anton Jahren (1858–1933), poliitikko == Lähteet == ==Aiheesta muualla== *
Skiptvet

Skiptvet on Norjan kunta Østfoldin läänin keskiosassa, noin 70 kilometriä Oslosta. Se tunnetaan maatalouspaikkakuntana. Rajanaapureita ovat lännessä Våler, pohjoisessa Indre Østfold, idässä Rakkestad ja etelässä Sarpsborg. Kunnan keskustaajaman nimi on Meieribyen. Vuoden 2023 alussa kunnassa oli 3 886 asukasta. ==Kuvia== Befolkningsutvikling kommune 0127.svg|Kunnan väkiluku vuosina 1951–2010. Skiptvet kirke nordvest.jpg|Skiptvetin kirkko == Lähteet == ==Aiheesta muualla== *
Nyamko Sabuni

Nyamko Ana Sabuni (s. 31. maaliskuuta 1969 Bujumbura, Burundi) on ruotsalainen liberaalin puolueen poliitikko ja puolueensa entinen puheenjohtaja (2019–2022). Hänet valittiin Ruotsin valtiopäiville vuoden 2002 vaaleissa ja nimitettiin Reinfeldtin hallituksen integraatio- ja tasa-arvoministeriksi 6. lokakuuta 2006. Vuoden 2010 valtiopäivävaalien jälkeen integraatio- ja tasa- arvoministerin salkut erotettiin toisistaan, ja Sabuni jatkoi tasa- arvoministerinä. Tammikuussa 2013 Sabuni erosi ministerin paikaltaan, koska hän aikonut asettua ehdolle vuoden 2014 valtiopäivävaaleissa. Sabuni kertoi astuvansa sivuun, jotta hänen seuraajansa pystyy pääsemään sisään tehtävään hyvissä ajoin ennen vaaleja. ==Elämä== Nyamko Sabuni syntyi Burundin pääkaupungissa Bujumburassa, jossa hänen Zairesta kotoisin oleva vasemmistolainen poliitikkoisänsä asui maanpaossa. Sabunin isä on kristitty ja äiti muslimi. Perhe sai turvapaikan Ruotsista vuonna 1981, ja Sabuni kasvoi Kungsängenissä. Sabuni valmistui Upplands-Bro -lukion luonnontieteelliseltä linjalta vuonna 1989. Hän opiskeli lakia Uppsalan yliopistossa, muuttopolitiikkaa Mälarinlaakson korkeakoulussa Eskilstunassa ja viestintää Tukholmassa. Sabuni oli naimisissa ruotsalaisen Carl Bergquistin kanssa, ja heillä on kaksoset. Nyamko ja Carl erosivat vuonna 2012. Sabuni on kuvaillut itseään ei-uskonnolliseksi. ==Poliittinen ura== thumb|left|200px|Puolalainen toimittaja Paweł Rogaliński, Nyamko Sabuni ja Mara Carfagna kuvattuna vuonna 2009 Sabuni oli Kansanpuolue liberaalien nuorisojärjestön johtokunnassa vuosina 1996–1998. Hän on maininnut yhdeksi syyksi politiikassa mukana oloonsa norsunluurannikkolaisen pakolaisen Gerard Gbeyon murhan, jonka teki ruotsalainen rasisti Klippanissa vuonna 1995. Sabuni valittiin Ruotsin valtiopäiville ensimmäisen kerran vuoden 2002 vaaleissa. Sabuni on puhunut naisten sukupuolielinten silpomista ja kunniamurhia vastaan. Hän on myös ajanut kieltoa alle 15-vuotiaiden tyttöjen hijabin käyttämiselle ja ehdottanut kunniamurhien sisällyttämistä itsenäiseksi kappaleeksi Ruotsin rikoslakiin. Heinäkuussa 2006 julkaistiin hänen kirjansa Flickorna vi sviker (), joka kertoo Ruotsin naisista, jotka elävät kunniaväkivallan uhan alla. Sabuni valittiin integraatio- ja tasa-arvoministeriksi 6. lokakuuta 2006 ollen ensimmäinen tummaihoinen Ruotsin ministeri. Ruotsin muslimit ovat vastustaneet Sabunin asemaa integraatio- ja tasa-arvoministerinä ja syyttäneet tätä islamofobiasta ja populismista. Saamiensa uhkausten takia Sabuni oli poliisin ympärivuorokautisessa suojeluksessa ja hänen aikataulunsa poistettiin hallituksen sivuilta. == Bibliografia == * Flickorna vi sviker: om hederskultur i Sverige (2006) * Det nya Sverige: min vision. min väg (2010) ==Lähteet== ==Aiheesta muualla== * Nyamko Sabuni Ruotsin valtiopäivien sivustolla Luokka:Ruotsin liberaalien poliitikot Luokka:Ruotsin ministerit Luokka:Ruotsin kansanedustajat Luokka:Ruotsin puolueiden puheenjohtajat Luokka:Vuonna 1969 syntyneet Luokka:Elävät henkilöt
Rømskog

Rømskog on entinen Norjan kunta, joka kuului Østfoldin lääniin. Se liitettiin vuonna 2020 Aurskog-Hølandiin. Rømskogin rajanaapureita olivat lännessä ja pohjoisessa Aurskog-Høland, kaakossa Ruotsi ja etelässä Marker. Korkein kohta on nimeltään Slavasshøgda, 336 metriä merenpinnasta, joka on myös Østfoldin läänin korkein kohta. Rømskog oli Østlandetin pienin kunta ja eräs maan pienimpiä yleensäkin. Tammikuussa 2013 tehdyn väestönlaskennan mukaan kunnassa oli 691 asukasta. == Historia == Paikkakunnalla on ollut asutusta varhaiselta kivikaudelta lähtien. Ensimmäiset maatilat perustettiin noin 500 eaa., mutta eläintenhoitoa paikalla on arveltu harjoitetun jo 4-5000 vuotta sitten. Monet alueen maatilat ovat olleet toiminnassa viikinkiajoilta saakka. == Lähteet == ==Aiheesta muualla== Luokka:Østfoldin läänin kunnat Luokka:Aurskog-Høland Luokka:Norjan entiset kunnat
Trøgstad

Trøgstad on entinen Norjan kunta Østfoldin läänissä. Sen rajanaapureita olivat Enebakk, Fet, Aurskog-Høland, Eidsberg, Askim ja Spydeberg. Kunnan hallinnollinen keskus oli Skjønhaug ja muita taajamia kunnan alueella olivat Havnås, Båstad ja Tosebygda. Korkein kohta oli nimeltään Viktjernåsen, 330 metriä merenpinnasta. Tammikuussa 2013 tehdyn väestönlaskennan mukaan kunnassa oli 5 273 asukasta. Trøgstadista tuli vuonna 2020 osa uutta Indre Østfoldin kuntaa. ==Kuvia== Trøgstad kirke 20071021 3.jpg|Trøgstadin kirkko Trogstad kommune Mørk.jpg|Øyeren-järvi Trøgstadissa == Lähteet == ==Aiheesta muualla== Luokka:Norjan entiset kunnat Luokka:Indre Østfold
Aly Cissokho

Aly Cissokho (s. 15. syyskuuta 1987 Blois, Ranska) on ranskalaissenegalilainen jalkapalloilija. Hän on pelannut kotimaansa lisäksi Portugalissa, Espanjassa, Englannissa, Kreikassa ja Turkissa. Hän on pelipaikaltaan vasen laitapuolustaja. == Seurajoukkueura == Cissokho teki ensiesiitymisensä Gueugnonin edustusjoukkueessa kauden 2006–2007 viimeisessä ottelussa, jonka jälkeen hän teki joukkueen kanssa kolmivuotisen sopimuksen. 2\. kesäkuuta 2008 Cissokho siirtyi portugalilaiseen Vitória de Setúbaliin ja solmi kolmivuotisen sopimuksen joukkueen kanssa. Hyvien esitysten jälkeen kauden ensimmäisellä puoliskolla, Cissokho herätti kiinnostusta muun muassa Portugalin suurseura Portossa ja niin hän lopulta tammikuussa 2009 siirtyi seuraan 300 000 euron siirtosummalla. Hän teki joukkueen kanssa nelivuotisen sopimuksen. 14\. kesäkuuta 2009 Cissokho matkusti italialaisen Milanin lääkärintarkastukseen, tarkoituksenaan siirtyä seuraan 15 miljoonan euron siirtosummalla. Hän ei kuitenkaan läpäissyt lääkärintarkastusta, sillä lääkärit havaitsivat ongelmia hänen hampaissaan, jotka ovat aiheuttaneet hänellä lihasvaivoja. Toisen lääkärintarkastuksen Cissokho kuitenkin läpäisi, mutta joukkueet eivät päässet yhteissopimukseen hänen siirtosummastaan. Myöhemmin samana kesänä 18. heinäkuuta 2009 Cissokho siirtyi ranskalaisseura Lyoniin, kun hän läpäisi joukkueen lääkärintarkastuksen. Siirtosumma oli noin 15 miljoonaa euroa ja sopimus on pituudeltaan viisivuotinen. Hänet hankittiin korvaamaan Italiaan palannutta Fabio Grossoa. Ensimmäisen ottelunsa joukkueessa Cissokho pelasi kauden avauskierroksella Le Mansia vastaan. 9\. joulukuuta 2009 hän teki ensimmäisen maalinsa ammattilaisurallaan Mestarien liigan lohkovaiheen ottelussa unkarilaista Debrecenia vastaan. Lyon voitti ottelun lopulta selvin numeroin 4–0. 20\. elokuuta 2013 siirtyi vuoden lainasopimuksella Liverpoolin riveihin. Liverpoolilla on 5 miljoonan euron osto-oikeus Cissokhoon kauden päätteeksi. Cissokhon pelinumero Liverpoolissa on 20. == Maajoukkueura == Cissokho valittiin Ranskan maajoukkueen kokoonpanoon ensimmäistä kertaa 5. marraskuuta 2009 pelattavaan vuoden 2010 MM-kilpailujen karsintojen pudotuspeliotteluun Irlantia vastaan. Toisen maajoukkuekutsunsa hän sai 3. maaliskuuta 2010 pelattavaan ystävyysotteluun Espanjaa vastaan. Ensiesiintymisensä maajoukkueessa hän teki lopulta 11. elokuuta 2010 uuden päävalmentaja Laurent Blancin alaisuudessa ystävyysottelussa Norjaa vastaan. Hän pelasi koko ottelun vasempana laitapuolustajana. == Lähteet == == Aiheesta muualla == * Aly Cissokhon tilastot Ranskan jalkapalloliiton sivustolla * Aly Cissokhon esittely ja tilastot Zerozero-sivustolla Luokka:Ranskalaiset jalkapalloilijat Luokka:Vuonna 1987 syntyneet Luokka:Elävät henkilöt
Cristian Săpunaru

Ionuţ Cristian Săpunaru (s. 5. huhtikuuta 1984 Bukarest, Romania) on romanialainen jalkapalloilija. Hän edustaa seuratasolla turkkilaista Kayserisporia. Hän on pelipaikaltaan oikea laitapuolustaja mutta pystyy pelaamaan myös keskuspuolustajana. == Ura == Săpunaru on Naţional Bukarestin junioriakatemian kasvatti. Ensiesiintymisensä edustusjoukkueessa hän teki vuonna 2002. Heinäkuussa 2007 hän siirtyi Rapid Bukarestiin. Heinäkuussa 2007 Rapid Bukarest hyväksyi 2,5 miljoonan euron siirtotarjouksen Săpunarusta ja näin hän siirtyi Porton riveihin. Hän teki joukkueen kanssa viisivuotisen sopimuksen. Elokuussa 2012 hän siirtyi espanjalaiseen Real Zaragozaan. Seuraavan kauden Săpunaru edusti niin ikään espanjalaista Elcheä. Helmikuussa 2015 hän palasi loppukauden ajaksi Rapid Bukarestiin, josta siirtyi kaudeksi 2015–2016 Pandurii Târgu Jiuhun. === Maajoukkue === Săpunaru teki ensiesiintymisensä Romanian maajoukkueessa 31. toukokuuta 2008 ystävyysottelussa Montenegroa vastaan. Hänet valittiin Romanian kokoonpanoon vuoden 2008 EM-kilpailuihin, joissa hän ei kuitenkaan pelannut otteluita. Vuoden 2018 loppuun mennessä Săpunaru on pelannut 33 maaottelua. == Lähteet == * === Viitteet === == Aiheesta muualla == * Profiili ja tilastot romaniansoccer.ro Luokka:Romanialaiset jalkapalloilijat Luokka:Vuonna 1984 syntyneet Luokka:Elävät henkilöt
Janne Räsänen

Janne Räsänen voi tarkoittaa seuraavia henkilöitä: * Janne Räsänen, kansanedustaja * Janne Räsänen, jalkapalloilija
Janne Räsänen (jalkapalloilija)

Janne Petri Räsänen (s. 12. toukokuuta 1978 Nurmijärvi) on entinen suomalainen jalkapalloilija. Hän oli pelipaikaltaan keskuspuolustaja. Räsänen nousi Veikkausliigaan Finnairin Palloilijoissa kaudella 1997. Hän saavutti heti ensimmäisellä kaudellaan SM-pronssia. FinnPa putosi liigasta seuraavan kauden päätteeksi ja Räsänen siirtyi Jokereihin, jossa hän pelasi kaksi seuraavaa kautta. Räsänen voitti Jokereissa Suomen Cupin 1999 ja SM-hopeaa 2000. Kaudeksi 2001 Räsänen siirtyi Tampere Unitediin. Hän pelasi seurassa viisi kautta, joiden aikana hän voitti Suomen mestaruuden 2001 ja kolme SM-pronssia. Räsänen siirtyi Tampereelta Norjan 1. divisioonan Hønefossiin kesken kauden elokuussa 2005. Hän edusti Hønefossia kolme kautta. Räsänen pelasi uransa aikana Suomessa 185 liigaottelua, joissa hän teki 10 maalia. Hän sai tililleen myös maajoukkueessa yhden A-maaottelun vuonna 2004. Nykyään Räsänen toimii Ilveksen urheilutoimenjohtajana. == Lähteet == * === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1978 syntyneet Luokka:Elävät henkilöt
Janne Räsänen (kansanedustaja)

Johan Henrik (Juho Heikki, Janne) Räsänen (20. kesäkuuta 1879 Leppävirta – 8. huhtikuuta 1942 Kajaani) oli suomalainen Sosialistisen työväen ja pienviljelijäin eduskuntaryhmän kansanedustaja. Räsänen toimi kansanedustajana 1924–1927. Hänet valittiin eduskuntaan Oulun läänin eteläisestä vaalipiiristä. Räsänen toimi myös Kajaanin maalaiskunnan kunnanvaltuuston puheenjohtajana. Ennen kansanedustajaksi valitsemistaan Räsänen työskenteli kivityömiehenä ja pienviljelijänä. Hän oli poliittisista syistä vankilassa 1918–1919. Räsänen oli naimisissa vuodesta 1904 Johanna Mikkosen kanssa. == Lähteet == * Luokka:Kansanedustajat Luokka:Suomen sosialistisen työväenpuolueen poliitikot Luokka:Kajaanin maalaiskunnan kunnanvaltuutetut Luokka:Oulun läänin eteläinen vaalipiiri Luokka:Vuonna 1879 syntyneet Luokka:Vuonna 1942 kuolleet
The Hunter (videopeli)

The Hunter (tyyliteltynä theHunter) on Avalanche Studiosin ja Emote Gamesin kehittämä verkossa pelattava metsästysaiheinen videopeli, joka on julkaistu vuonna 2009 Windowsille. Emote Games ja Expansive Worlds ovat kehittäneet vuonna 2014 Steam-palvelussa julkaistun uusintaversion pelistä. Peli on ilmaispeli. Peliin on ostettavissa eripituisia jäsenyyksiä ja jäsenyyden sisältäviä tavarapaketteja, joilla on lupa metsästää kaikkia pelin eläinlajeja ja kaikilla pelialueilla. Jäsenyydellä saa käyttöönsä myös lisää aseita. Aseita, tarvikkeita ja eripituisia metsästyslupia tietylle eläinlajille voi hankkia myös ostamalla pelirahaa tai voittamalla sitä erilaisissa kilpailuissa. Pelisarjaan kuuluvat myös keväällä 2015 julkaistu theHunter: Primal, sekä keväällä 2017 julkaistu TheHunter: Call of the Wild. == Vastaanotto == ZTGD-sivusto on antanut pelille arvosanaksi 8.0/10. == Lähteet == == Aiheesta muualla == * * Pelin kotisivut Luokka:Vuoden 2009 videopelit Luokka:Avoimen pelimaailman pelit Luokka:Avalanche Studios Luokka:Ilmaispelit
Šarkanin piiri

Šarkanin piiri (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 1 405 neliökilometriä ja asukkaita on 19 100 henkeä (vuonna 2010). Piiri sijaitsee Udmurtian itäosassa. Pohjoisessa se rajoittuu Debjosyn piiriin, idässä Permin aluepiiriin, etelässä Votkinskin, lännessä Jakšur-Bodjan ja luoteessa Igran piiriin. Hallinnollinen keskus on Šarkanin kylä. Piiriin kuuluu 15 maalaiskuntaa. Huomattavimmat joet ovat Votka, Ita, Šarkanka, Nižnjaja Lypka, Pašurka ja Kivarka. Pinta-alasta noin 40 % on metsää. Seudulla sijaitsee Myškinon öljyesiintymä. Šarkanista on maantieyhteys Votkinskiin ja Iževskiin. Matkaa tasavallan pääkaupunkiin on 88 kilometriä. Väestöstä 83,1 % on udmurtteja, 15,5 % venäläisiä ja 0,6 % tataareja. Tärkein elinkeino on maatalous, joka on keskittynyt maidon ja lihan tuotantoon sekä viljan, perunan ja pellavan viljelyyn. Piirissä toimii 18 maatalousyritystä, 209 yksityistilaa ja 5 muiden yritysten aputaloutta. Huomattavimmat teollisuuslaitokset ovat trikootehdas, pellavanjalostuslaitos, tiilitehdas ja saha. Kulttuurilaitoksia ovat piirin kulttuuritalo, kotiseutumuseo, käsityökeskus, kirjasto sivuosastoineen, lasten musiikkikoulu, kylien kulttuuri- ja kerhotalot. Virallisen tunnustuksen ovat saaneet kansanteatteri ja kaksi kansankuoroa. Pakkasukon udmurtialainen vastine, Tol Babai () asuu Šarkanin kylässä. ==Lähteet== ==Aiheesta muualla== * Šarkanin piiri Udmurtian tasavallan sivustolla * Šarkanin piiri Udmurtian valtioneuvoston sivustolla * Šarkanin piiri Den-uutistoimiston sivustolla *
Pehmeä laskeutuminen

Pehmeä laskeutuminen tarkoittaa avaruustekniikassa laskeutumista taivaankappaleen pinnalle niin, että laskeutunut alus tai luotain säilyy toimintakuntoisena. Luokka:Avaruustekniikka
Chris Ware

Chris Ware (s. 28. joulukuuta 1967 Omaha, Nebraska) on yhdysvaltalainen sarjakuvataiteilija. Waren päätyö on ensin Fantagraphicsin ja myöhemmin Drawn and Quarterlyn julkaisema sarjakuvalehti Acme Novelty Library. Lehden jatkotarinoista on julkaistu koottuina teoksina muun muassa Jimmy Corrigan, the Smartest Kid on Earth ja Quimby the Mouse. Ware on moninkertainen Eisner- ja Harvey-palkittu. Luokka:Yhdysvaltalaiset sarjakuvantekijät Luokka:Eisner- palkinnon saajat Luokka:Vuonna 1967 syntyneet Luokka:Elävät henkilöt
Ahtokiveys

Ahtokiveys on 1700-luvulla kehitetty tienrakennusmenetelmä. Siinä tien kantava kerros rakennettiin siten, että alimpana oli käsin vieri viereen asennettuja ylöspäin suippenevia kiviä. Alimman 15–20-senttisen kerroksen päälle levitettiin 8–10-senttinen pienempien kivien kerros, joka kiilautui aluskerroksen kivien väleihin. Päällimmäisenä oli 10-senttinen kerros pähkinänkokoisia kiviä. Ahtokiveyksen keksijä oli ranskalainen insinööri Pierre Marie Jérôme Trésaguet (1717–1796), joka määritteli myös teiden käyttötarkoituksenmukaiset leveydet, suurimmat nousut ja pinnan sivukaltevuudet. Trésaguet'n opit levisivät Napoleonin myötä laajemmalle, sillä Napoleon asetti valloitetuille alueille Trésaguet'n oppilaita johtamaan tienrakennusta. ==Lähteet== * Kavo Käyhkö: Tienpäällysteet. Päällysteenrakennuksen oppi- ja käsikirja, Rakentajain kustannus 1945, s. 7 Luokka:Tienrakennus
Agon

Agon (, ”kamppailu”) oli antiikin Kreikassa järjestetty kilpailu, joka jakautui kolmeen osaan. Gymniset agonit sisälsivät voimistelua, hippiset agonit kilpa-ajoja ja ratsastusta, ja muusiset agonit musiikkia, runoutta ja tanssia. Agoneja järjestettiin eri puolilla Kreikkaa, ja kaikki kreikkalaiset saivat osallistua niihin. Myöhemmin neljän alueen agonit kohosivat kansallisiksi kilpailuiksi, panhelleenisiksi kisoiksi. Näistä tunnetuimmat olivat Olympiassa järjestetyt Olympian kisat. Luokka:Antiikin Kreikan kulttuuri
Taito (nimi)

Taito on suomalainen miehen etunimi. Alku­perältään se kuuluu niihin 1800-luvun lopulla käyttöön tulleisiin nimiin, jotka liittyvät vanhempien lapsilleen toivomiin ominaisuuksiin tai käytän­nölli­siin taitoihin. Taitoa ehdotettiin nimeksi jo vuonna 1865, mutta almanakkaan se tuli vasta vuonna 1950, josta lähtien nimipäivä on ollut 14. huhtikuuta. Digi- ja väestötietoviraston tietojen mukaan nimi on vuoden 2019 loppuun mennessä annettu 2 702 miehelle sekä muutamalle ennen vuotta 1920 syntyneelle naiselle. ==Tunnettuja Taitoja== * Taito Haara (s. 1942), voima- ja painonnostaja * Taito Hoffrén (s. 1974), laulaja ja säveltäjä * Taito Kantonen (1900–1993), amerikansuomalainen teologi * Taito Kawata (s. 1983), suomalais-japanilainen elokuvaohjaaja * Taito Mäkelä (1913–1974), näyttelijä * Taito Mörk (1922–2005), varastopäällikkö, keräilijä ja kotiseutuneuvos * Taito Nurminen (1895–1981), jääkärikapteeni * Taito Tuunanen (s. 1950), merkonomi ja sijoittaja * Taito Uusitalo (1922–2023), arkkitehti * Taito Vainio (1935–2001), harmonikkataiteilija ja säveltäjä ==Lähteet== Luokka:Etunimet
Helsinki 69ers

Helsinki 69ers on helsinkiläinen vuonna 1991 perustettu amerikkalaisen jalkapallon erikoisseura. Seuran edustusjoukkue ei pelaa kaudella 2016 millään sarjatasolla. Seuralla juniorijoukkueita eri nuorten sarjoissa. 69ersin kotistadion on Helsingin Velodromi. Kaudella 2012 1. divisioonan mestaruuden eli Spagettimaljan voittanut Helsinki 69ersin edustusjoukkue nousi kaudeksi 2013 Vaahteraliigaan ensimmäistä kertaa seuran historian aikana. 69ers on ainoa helsinkiläisseura, joka ei ole voittanut Vaahteraliigan mestaruutta eli Vaahteramaljaa. 69ersin kausi 2015 oli seuran historian paras tähän mennessä. Joukkue selviytyi ensimmäisen kerran Vaahteraliigan pudotuspeleihin, mutta koki tappion välierässä Seinäjoki Crocodilesille. Kauden jälkeen 69ers luopui kuitenkin sarjapaikastaan pelaajapulan takia. == Lähteet == == Aiheesta muualla == * Seuran kotisivut thumb|left|Seuran alkuperäinen logo thumb|left|250px|Helsingin velodromi Luokka:Helsinkiläiset urheiluseurat Luokka:Suomalaiset amerikkalaisen jalkapallon seurat Luokka:Vuonna 1991 perustetut urheiluseurat